સપોર્ટીંગ કાસ્ટમાં સીમા (બર્મન) પાહવા એક મા તરીકે બરોબર ફીટ બેસે છે અને એ પ્રમાણે એમણે એમનું કાર્ય કર્યું પણ છે, ખાસકરીને એમને ગમતા છોકરા માટે શરબત લાવવાની એમની રીપીટેડ રીક્વેસ્ટ આપણા ચહેરા પર સ્મિત લાવી દે છે. પંકજ ત્રિપાઠી તો છે જ જબરદસ્ત અદાકાર! અહીં જો કે એમણે અન્ડર પ્લે કર્યું છે પણ તેમની અને ક્રિતી વચ્ચે બાપ-દીકરીની કેમિસ્ટ્રી બરોબર બેસી છે અને એ બંને જ્યારે પણ સ્ક્રીન પર ભેગા હોય ત્યારે કોઇપણ ડલ મોમેન્ટ નથી હોતી.